Gréider - Wikipedia, déi fräi Enzyklopedie

# Gréider

### Vu Wikipedia, der fräier Enzyklopedie.

E Gréider bei der Aarbecht

E Gréider, aus dem Engleschen:grader), ass eng Baumaschinn déi benotzt gëtt fir grouss Flächen exakt ze planéieren.

Gréideren hu meeschten dräi Achsen. Dovunner sin der zwou um hënneschten Deel beieneen, a si sinn nom Tandemachsesystem montéiert mat enger Spezialophänkung déi vu sech aus schonns kleng Bossen iwwer dem Fueren op d'Halschent vum Héichtenënnersched deen e bei enger Eenzelachs hätt, reduzéiert. De Motor an d'Kabinn fir de Chauffeur sinn iwwer der hënneschter Achs. Déi drëtt Achs, also déi viischt, ass d'Steierachs.

Tëscht der viischter an den hënneschten Achsen ass en Dréikranz ënner deem d'Schëld montéiert ass. Dëst Schëld ka bei de meeschte Gréideren ëm 360° gedréint ginn. Iwwer en hydaulesche System kann och den Ustellwénkel an der vertikaler Linn verstallt ginn. Iwwer eng Schinn déi iwwer den Dréikranz am Niveau verstallt ka ginn, kann et och zur Säit aus, no riets oder lénks iwwer den normale Gabarit erausgefuer ginn, an et ka praktesch bis zu engem 90° Wénkel zu der Fuerrichtung gedréint ginn.

Den Achsestand bei engem Grader ass relativ grouss sou datt Knubbelen, déi en Héichtenënnerscheed op der hënneschter oder viischter Achs erbäiféieren, an der Mëtt op ee Minimum reduzéiert ginn.

D'Direktiounsgestell op der viischter Achs ass esou gebaut, datt de Grader sech an enger Kéier liicht zur bannenzechter Säit vun der Kéier senkt, an esou automatesch d'Iwwerhéijung vun der Kéier mécht, ouni dat d'Schëld dofir muss regléiert ginn.

## [Änneren] Produzente vu Gréideren

- Caterpillar Inc.
- Case
- Grove
- Hitachi Construction Machinery (Europe)
- Ingersoll-Rand, Websäit
- Komatsu
- New Holland
- Terex, Websäit
- Veekmas Oy, e finnesche Produzent, Websäit
- Volvo Construction Equipment

| Commons: Grader – Biller, Videoen oder Audiodateien

Vun "http://lb.wikipedia.org../../../g/r/%C3%A9/Gr%C3%A9ider.html"

Kategorie: Baumaschinnen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Deutsch
- English
- Français
- עברית
- Italiano
- 日本語
- Nederlands
- Polski
- Русский
- Svenska
- Tiếng Việt
- Українська